钦定古今图书集成/明伦汇编/官常典/第473卷 > 周几
## 钦定古今图书集成/明伦汇编/官常典/第473卷 > 周几

按《魏书》本传：“几，代人也。父千，有功太祖之世，赐爵顺
阳侯，坐事死。几少以善骑射为猎郎。太祖即位，为殿
中侍御史，掌宿卫禁兵，断决称职，迁左民尚书。神瑞
中，并州饥，民游食山东，诏几领众镇博陵之鲁口以
安集之。泰常初，白涧行唐民数千家负崄不供输税，
几与安康子长孙道生宣示祸福，逃民遂还。”于时郡
县斩叛胡翟猛雀于林虑山，猛雀遗种窜于行唐及
襄国，几追讨，尽诛之。后为宁朔将军，拒司马德宗将
刘裕于南，破毛德祖于土楼。以功赐爵交趾侯。世祖
以几有智勇，遣镇河南，威信著于外境。几常嫌奚斤
等绥抚，关中失和，百姓不附，每至言论，形于声色，斤
等惮焉。进号“宋兵将军”，率洛州刺史于《栗䃅》以万人
袭陕城，卒于军，军人无不叹惜之。归葬京师，追赠《交
趾》公，谥曰“桓。”